מבחר הסילרים בשוק גדול מאוד ועדיף לקבל תשובה ברורה מיצרן אריחי השומשום. מומלץ גם לקבל הדרכה בפורום של רוחמה שרון , פורום ריצופים וחיפויים באתר ארכיג`וב. בבית העסק שלהם ניתן גם לקבל דוגמאות לסילרים ולבצע נסיון.
לצערי אין זה תחום המקצועיות שלנו ולא נוכל להמליץ על סילר לאריחי שומשום.
הפלקסיל הנו חומר אטימה צימנטי ומתאים למקלחות וחדרים רטובים. ההעדפה שלנו היא לחומר מסוג סיקה טופ 107 (של חברת סיקה) אך החומר שציינת מספק גם הוא כמו גם חומרים צימנטים של יצרנים אחרים.
לענין המארייס - האם התכוונת ל"מריסיל" ? בגגות מבנים ההעדפה היא לבצע יריעות ביטומניות ולא חומרים אחרים, אלא אם קיים הכרח מקצועי לעבור לחומרים אחרים המיושמים במריחה- עקב המצאות אלמנטים רבים מדי על הגג.
בגגות שטוחים רגילים ההעדפה היא יריעות ביטומניות. המריסיל יכול לשמש לאיטום הגג אך לא מומלץ ואין לראות בו תחליף לבצוע שיפועים, אם לכך התכוונת.
חובה לבצע שיפועים בגג באמצעות בטקל או מדה. השיפועים הכרחיים בכל מקרה ובלי קשר לסוג חומר האיטום ולעמידותו במים עומדים.
בסביבת הבית (קירות חיצונים הגובלים בקרקע) אפשר לעשות שימוש במריסיל או בחומרים אחרים צימנטים או ביטומנים- אך חסרים פרטים מדוייקים. סוג החומר נקבע על פי יעודו וגודל השטח שעליו הוא אמור להיות מיושם וגם על פי חומרי אטימה אחרים (אם קיימים) שעליהם הוא אמור להתחבר. ככל שהשטח גדול יותר- ההעדפה היא לחומר גמיש יותר. מאידך- אם בכוונתך לבצע טיח על גבי חומר האיטום אז ההעדפה היא לעבוד עם חומרים צימנטים משום שהטיח נאחז עליהם טוב יותר (גם יותר טוב מהמריסיל).
נשמח לעזור הלאה ובהצלחה.
לא ניתן לתת מחירים מכאן משום שהדבר תלוי במספר גורמים שפשוט לא רואים מכאן, כמות עבודות ההכנה, שטח הגג , שטח הקירות ועוד.
באופן כללי המחיר לשכבת יריעות הנו כ 45 ש"ח למ"ר. המחיר לבקטל כ 35 או 40ש"ח למ"ר אך תלוי גם הוא בגודל השטח ,מספר המפלסים וכדומה. המחיר למקלחות תלוי גם הוא בגודל המקלחת ובסוג האטימה. אטימה בחומר ביטומני בדרך כלל זולה יותר מהצימנטי.
הכי פשוט לקחת מספר הצעות מחיר שתתבססנה על מפרט טכני מדוייק וזהה ואחר כך לשפוט הלאה.
אם תספק יותר נתונים נוכל לדייק קצת יותר אך בכל מקרה הכי טוב לבדוק בשטח.